Document ID: 32006R1541

REGOLAMENT TAL-KUMMISSJONI (KE) Nru 1541/2006
tat-13 ta' Ottubru 2006
li jiffissa l-koeffiċjent sabiex ikun stabbilit il-limitu ta' rtirar imsemmi fl-Artikolu 3 tar-Regolament (KE) Nru 493/2006
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 318/2006 tal-20 ta’ Frar 2006 dwar l-organizzazzjoni komuni tas-swieq fis-settur taz-zokkor (1),
Wara li kkunsidrat ir-Regolament tal-Kummissjoni (KE) Nru 493/2006 tas-27 ta’ Marzu 2006 li jistipula miżuri tranżitorji fil-qafas tar-riforma tal-organizzazzjoni komuni tas-swieq fis-settur taz-zokkor, u li jemenda r-Regolamenti (KE) Nru 1265/2001 u (KE) Nru 314/2002 (2), u b'mod partikolari l-Artikolu 3(2)(b) tiegħu,
Billi:
(1)
L-Artikolu 3 tar-Regolament (KE) Nru 493/2006 jistipula li għal kull impriża, is-sehem tal-produzzjoni taz-zokkor, tal-iżoglukożju u tal-ixropp tal-inulin fis-sena kummerċjali 2006/7 li hu prodott taħt il-kwoti stabbiliti fl-Anness IV ta' dak ir-Regolament u li jaqbeż ċertu limitu għandu jkun ikkunsidrat irtirat skont l-Artikolu 19 tar-Regolament (KE) Nru 318/2006.
(2)
Sabiex ikun stabbilit il-limitu kkonċernat, irid ikun ifissat koeffiċjent mhux iktar tard mill-15 ta' Ottubru 2006, permezz ta' diviżjoni tas-somma tal-kwoti rrinunzjati fis-sena kummerċjali 2006/07 fl-Istat Membru kkonċernat, bis-saħħa tal-Artikolu 3 tar-Regolament tal-Kunsill (KE) Nru 320/2006 tal-20 ta' Frar 2006 li jistabbilixxi skema temporanja għar-ristrutturar tal-industrija taz-zokkor fil-Komunità u li jemenda r-Regolament (KE) Nru 1290/2005 dwar l-iffinanzjar tal-politika agrikola komuni (3), bil-kwota ffissata għal dak l-Istat Membru fl-Anness IV mar-Regolament (KE) Nru 493/2006.
(3)
Sabiex dak il-koeffiċjent ikun iffissat, għandha tkun ikkunsidrata l-Komunikazzjoni tal-Kummissjoni tad-29 ta' Settembru 2006 dwar id-disponibbilità stmata tar-riżorsi finanzjarji għall-għotja ta' għajnuna għar-ristrutturar għas-sena kummerċjali 2006/07, fil-qafas tal-implimentazzjoni tar-Regolament tal-Kunsill (KE) Nru 320/2006 li jistabbilixxi skema temporanja għar-ristrutturar tal-industrija taz-zokkor fil-Komunità (4), li kien adottat skont l-Artikolu 10(2) tar-Regolament tal-Kummissjoni (KE) Nru 968/2006 tas-27 ta' Ġunju 2006 li jistipula regoli dettaljati għall-implimentazzjoni tar-Regolament tal-Kunsill (KE) Nru 320/2006 li jistabbilixxi skema temporanja għar-ristrutturar tal-industrija taz-zokkor fil-Komunità (5).
(4)
għaldaqstant jeħtieġ li jiġi ffissat il-koeffiċjent sabiex ikun stabbilit il-limitu ta' rtirar għas-sena kummerċjali 2006/2007
ADOTTAT DAN IR-REGOLAMENT:
Artikolu1
Il-koeffiċjent imsemmi fl-Artikolu 3(2)(b) tar-Regolament (KE) Nru 493/2006 għandu jkun stabbilit mill-Istat Membru kif ġej:
(a)
il-Belġju: 0,1945;
(b)
Spanja: 0,0863;
(c)
Franza (metropolitana): 0,0074;
(d)
l-Irlanda: 1,0000;
(e)
l-Italja: 0,4936;
(f)
l-Olanda: 0,0848;
(g)
il-Portugall: 0,4422;
(h)
l-Iżvezja: 0,1156;
(i)
l-Istati Membri l-oħra: 0,0000.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 13 ta' Ottubru 2006

Labels: 17
6